﻿ Parodie de Crăciun 
 
Comunistul Moş Gerilă 
De mult nu mai vine, 
Toată lumea a sperat 
C-o să fie bine! 
 
Acum vine Moş Crăciun, 
Aşteptat cu-ardoare, 
Dar de-oamenii săraci 
Nici în cot nu-l doare! 
 
Copilaşii mititei 
Nu îl mai salută, 
Fiindcă nu le dă nimic 
Dacă n-au valută! 
 
Dorindu-ţi o jucărea, 
Te uiţi la vitrine 
Ca şi Nastratin Hogea 
Şi să plângi îţi vine! 
 
Având ochii-nlăcrimaţi 
De-atâta splendoare, 
Stai în stradă necăjit 
Şi simţi că te doare! 
 
Unii ţipă ca e bine, 
Alţi găsesc scuze, 
Mulţi se uită la vitrine 
Şi se ling pe buze! 
 Asta-o fi economia 
Aia de piaţă? 
Dacă-l văd pe Moş Crăciun 
Îl arunc pe gheaţă! 
 
 
 
Seara de Crăciun 
 
Este seara de Crăciun, 
Stelele sclipesc în ceruri, 
Luna s-a gătit de gală, 
Peste tot e armonie! 
 
Este seara de Crăciun, 
Nori pufoşi cu albe mantii 
Cern încet fulgi de zăpadă, 
Peste tot e feerie! 
 
Este seara de Crăciun, 
Creştineasca sărbătoare, 
Îngerii cântă colinde, 
Peste tot e pietate! 
 
Este seara de Crăciun, 
Stau doar eu cu mine însumi, 
Mi-e un dor nebun de tine, 
Peste tot, singurătate! 
--------------------------------------- 
Este seara de Crăciun, 
M-am culcat să-mi alin dorul, 
Te visez numai pe tine, 
Peste tot e doar iubire! 
 
Este seara de Crăciun, 
Visele mă duc departe, 
Sunt copil ca altădată, 
Peste tot doar amintire! 
 
Este seara de Crăciun, 
Lângă mine stau părinţii, 
Aşteptăm să vină Moşu’… 
Peste tot, doar mângâiere! 
 
Este seara de Crăciun, 
Mă trezesc udat de lacrimi, 
Nu mai e ca altădată, 
Peste tot e doar durere! 
 
 
 
 
 
 
Poezia iernii 
 
Azi, de când m-am trezit 
sunt copleşit de-atâta bucurie, 
e totul alb afară şi ninge, 
ninge cu poezie! 
 
Stau în zăpadă singur 
şi norii cern încet 
versuri, lirică dulce, 
din suflet de poet. 
 
Un fulg e Eminescu, 
altul Alecsandri, 
Coşbuc, Blaga şi Labiş 
şi câţi oare-or mai fi? 
 
Pe-o mânecă Arghezi, 
căzut lângă Sorescu, 
pe-un umăr Cincinat, 
Cusin şi Păunescu. 
 
S-au prins cu toţi de mână 
parcă dansează-o horă, 
Ţepelea şi Nichita,  
au Blandiana – sora! 
 
Stau toţi în armonie, 
Dinescu, Fruntelată, 
Astaloş, Ivănescu, 
şi nimeni nu se ceartă. 
 
Totu-mi pare feeric  
În dulcea Românie 
fiindca aici şi iarna 
murmură poezie! 
 
